LidanRubinov/Halacha-QA huggingface dataset:
שאלה: בוטנים מצופים שופרסל: קיבלתי "בוטנים מצופים בטעם צ ילי פיקנטי - שופרסל. היצרן: דאי ברייט פוד סין מיובא ומשווק בלעדית ע"י שופרסל. שני הכשרים: ועד הכשרות דבאלטימור וסטאר K. האם מוכר המוצר ורמת כשרותו? וכן לגבי נותני ההכשר? איני מכיר את הועד הבאלטימורי. על הסטאר K שמעתי אך איני יודע מה רמת הכשרות. ואולי במוצר זה כלל אין בעיות? מראש ושנה טובה כשרה ומבורכת.
תשובה: המוצר לא מוכר לנו. אם יש עליו אישור מהרבנות הראשית לישראל ניתן לבדוק עם מחלקת היבוא את רמת הכשרות של המוצר, אחרת יש לבדוק מול נותן הכשרות טלפון הרבנות הראשית - 02-5313131
שאלה: שאלה: לרב מדוע בגזרות פרעה ציוו להרוג רק את התינוקות שנולדו ולא את כל הגברים,הרי הפחד של המצרים היה שייגדלו וייצאו נגדם למלחמה?
תשובה: אפשר להציע שני הסברים: 1. הגברים שמשו כעבדים וחבל לאבד כוח עבודה זול. 2. הריגת תינוקות בני יומם לא נתפסת באותה חומרה כמו הריגת אנשים מבוגרים. אכן הישראלים לא מרדו במצרים למרות שרצחו את התינוקות שלהם.
שאלה: קיום ועוד כמה שאלות: כבוד הרב יש לי בעיה באמונה בקשר להוכחות בקימות של היהדות נאמר לי שמעמד הר סיני הוא אחד מין המקורות שמספקים הוכחה לקיומה של היהדות אם תוכל להסביר לי באיזה צורה או באיזה אופן מעמד הר סיני מראה על קיומה ואם אפשר עוד הוכחות והוכחה על מעמד הר סיני לך שי
תשובה: לך קרא בעצמך בספר הכוזרי את התשובות הראשונות של ה חבר  למלך כוזר. ובהצלחה דוד לוי
שאלה: רטבים ממסעדה: הרב, האם מותר להשתמש ברטבים מפיצריה (רוטב שום, רוטב אלף האיים) בשביל בשרי? הרטבים לא נגעו בפיצה או בחלבי.
תשובה: כן. מותר להשתמש.
שאלה: בירור על כשרות הרבנות כפר סבא: האם ידוע לכם על הכשרות של הרבנות כפר סבא. (מדובר בהכשר לאולם שנמצא במושב בית עובד באזור הראשון לציון). האם ידוע לכם אם י ניתן לברר שם על הכשרות.
תשובה: שלופ רב, ניתן ליצור קשר ישירות עם אליסף ממחלקת האולמות 052-5665262
שאלה: השפעת המשיכה המינית על ההחלטה בבחירת בן זוג: אני יוצא עם בחורה כ 4 חודשים והקשר מתקדם טוב ב"ה. הקשר הכי ארוך שהיה לי עד עכשיו שרד פחות חודש אז זו התקדמות די גדולה. בתור הקדמה אני רק אציין שאני לא חריג בנושא של שמירת העיניים, יש לי אינטרנט עם חסימה ואני לא חושב שאני יוצא דופן מאנשים אחרים בנושא התמודדות עם שמירת העיניים. מה שמפריע לי זה שאולי הקושי לשמור נגיעה והמשיכה המינית יכולים להפריע לי בקבלת ההחלטה, בעיקר בצד הרגשי (שאולי אני מתחבר אליה פחות והמשיכה המינית משפיעה). ואני לא מעוניין להתחתן כי קשה לי לשמור נגיעה אלא להגיע להחלטה עם ראש ולב יותר נקיים. או שאולי אין בכלל דבר כזה ראש ולב נקיים וזה משהו שאמור להיות חלק מההחלטה? אשמח לעזרה.
תשובה: ב"ה, שאלה טובה, אכן צריך להזהר לא לתת למשיכה המינית משקל כבד כזה שיכול לגרום לשיבוש בהחלטה, לפעמים הרגש כל כך חזק שלא מבחינים בחסרונות בולטים, לכן צריך לגייס את השכל, הוא גלגל ההצלה של האדם מגלי הרגש הגואים, ולבחון את ההצעה באורח שכל, לשאול את עצמך את השאלות, האם יש לה מידות טובות, האם היא בוגרת? האם היא אוהבת לעזור? האם היא חרוצה? האם אפשר לדבר איתה שיחה רצינית ולא רק צחוקים? השאלה האחרונה היא מדד טוב לענין זה, כי כשיש משיכה חזקה כל שטות יכולה להיות נושא לשיחה כי לא הדיבור הוא המענין אלא הרגש החזק שאופף את הזוגיות הזו. דני ארגמן
שאלה: כשרות על תרופה:, קניתי גלולה נגד צרבת "רני" שלא מצויינת עליה תוית כשרות,ורציתי לדעת אם מותר להישתמש במוצר 2.האם יש חיוב של הכשר על מוצרים כמו תוספי תזונה ויטמינים תרופות? אשמח לקבל תשובה בהקדם,?
תשובה: את כל תוספי המזון והויטמינים האלו ניתן להשיג עם הכשר למהדרין, וכך ראוי ונכון לנהוג לכתחילה. וחשוב לדעת שלא ניתן להכריע לגבי רמת הכשרות של מוצר ע"פ הרכיבים הכתובים על האריזה.
שאלה: כשרות על ויטמין: לגבי תוסף תזונה של חברת מכבי -"פוליפרין" כמוסות המכילות ברזל וחומצה פולית. מיוצר בפולין. בין יתר החומרים שמצויינים,מכיל ג לטין. האם מותר לצרוך אותו?
תשובה: את כל תוספי המזון והויטמינים האלו ניתן להשיג עם הכשר למהדרין, וכך ראוי ונכון לנהוג לכתחילה. וחשוב לדעת שלא ניתן להכריע לגבי רמת הכשרות של מוצר ע"פ הרכיבים הכתובים על האריזה.
שאלה: צ יפס פרינגלס: מה לגבי כשרות של צ יפס "פרינגלס" אמרקאי. יש סימן של כשרות "o" באישור הרבנות לישראל.
תשובה: תשובה לשאלתך תמצא בקישור הבא:
שאלה: גמול: כבוד הרב כיום בהגדרתי, אני עדיין אישה מסורתית. אשמח לקבל בעצתך, על-מנת למנוע חטא (חלילה וחס) מפאת הבורות שבי. א. האם מותר לתת לרב ת בעבור עצה שנתן? זאת, מבלי שביקש כמובן. אם לא, ב. האם מותר לעשות זאת כ"מתן בסתר"? אם לא, ג. האם ישנה דרך אחרת בה ניתן לגמול על מעשה טוב? שאלה נוספת, ד. למה הכוונה? "על פי רוב הדעות אסור לבזבז יותר מחומש, כלומר 20 מהרווח של כל אדם". אנונימית.
תשובה: לך א. מותר (אם הוא מסכים) ב. אסור. זה מחטיא את המטרה של הכרת הטוב. זה עלול להפליל אותו במס הכנסה כמי שקבל הכנסה ולא דווח עליה. ג. להרבות במעשים טובים לאחרים ולהיות בעל  עין טובה  ד. אדם רגיל שמשכורתו ממוצעת לא צריך לתת יותר מחומש לצדקה ( 25 ) ממשכורתו. את השאר הוא חוסך לעצמו כדי שאם יהיו לו בעיות כלכליות הוא לא יזדקק להלוואות ולא יפול לנטל על אחרים (וכמובן לא ימצא בבנק ביתרת חובה שזהו איסור תורה חמור). אדם שמרויח מעל הממוצע רשאי וראוי שיתן לצדקה יותר מ 25  ממשכורותו ובהצלחה דוד לוי 098987548
שאלה: בין אדם לחבירו: רציתי לשאול שאלה - - האם מעיקר הדין אני צריך לבקש סליחה ממישהו שנפגע ממני- למרות שהוא רשם לי בהודעה ( בפון או בפייסבוק)- "הכל ר"- ולמרות שאני יודע במאה אחוז שהוא עדיין רותח עלי מכעס??(בוודאות ) האם עצם העובדה שהוא רשם "הכל ר"- - אני פתור מעונש בעולם הבא. ויכול לעזוב אותו לנפשו.
תשובה: ב"ה, נראה לי שזה לא מספיק, כי לא צריך לקבל הודעה שסלח אלא צריך לפייס, יתכן שהוא כל כך כועס כי חושב שלא יעזור לו כלם אם ידבר אתך, ותה לא מבין - מבחינתו - עד כמה פגעת בו, לכן צריך לנסות לפייס אותו אפילו על ידי אדם אחר שידבר איתו וישמע מה כואב לו ומה יגרום לו להתפייס. אם עשית את כל ההשתדלות שלך והוא עדין מדבר בשני קולות אז תניח לו. (אי מניח שמה שפגעת בו הוא בגבול הסביר אבל אם מדובר במעשה מאוד חמור הוא לא חייב לסלוח) דני ארגמן דני ארגמן
שאלה: פטום הקטורת:, ו מראש על התשובה - יש דבר שלא ברור לי לגבי הכמות מכל סממן שמקריבים בכל הקרבת קטורת, הרי בכל הקרבה מקריבים חצי מנה, שמורכב מ11 סממנים, שאלתי היא - איך יודעים כמה צריך להקריב מכל סממן שבסופו של דבר יגיע לכדי חצי מנה?!
תשובה: ב"ה, הכמות היא כמות לשנה שלימה, את כל הכמות מערבבים וכותשים, והכל מתערבב ולוקחים חצי מנה ויש בו מכל הסממנים. דני ארגמן
שאלה: כשרות: תבנית חלבית שאינה בת יומה שאפו בה שניצל בשרי,איך אפשר להכשירה?
תשובה: בהגעלה. לדעת הרשב"א היא נחשבת כדבר שבלע היתר והכשרתה בהגעלה כדרך שנהגו בשיפודי הקודשים שטעמם נעשה נותר. אייל משה
שאלה: צדקה: ערב טוב! רציתי לשאול האם מותר לקנות ספר תורה קטן לגן ילדים מכספי קופת הצדקה- שהילדים הביאו במשך השנה לגן.
תשובה: מסתבר שזו לא הייתה הכוונה בנתינה לצדקה ולכן אין לעשות זאת.
שאלה: חלום על מת שפתאום חי: לרב שליט א! לאחרונה חלמתי פעמיים שני חלומות בעלי אותה משמעות חלמתי שחבר טוב שנהרג במבצע צוק איתן על קידוש השם חי והייתה טעות כלשהי בקביעת המוות שלו והוא בעצם חי ומדבר איתי לא זוכר בדיוק מה אבל הוא מחוייך חלמתי את זה במוצ ש האחרון ושבוע קודם לכן. אשמח לתשובה עם נימוק. רב תודות, פלוני
תשובה: כיוון שלצערנו הוא בפועל מת כנראה שהמסר אליך הוא שמשהו ממנו נשאר כאן בעולם ויש לו משמעות עבורך. נסה לחשוב מה אתה יכול לקחת ממנו, תכונה משפט שהיה חוזר עליו, וכדומה.
שאלה: טיסה לחול: רציתי לדעת אם אפשר לטוס לחו"ל לטיול עם חברות? אני יודעת שזה בעייתי לצאת מהארץ אם זה לא הכרחי אבל אני פשוט רואה שיש כ"כ הרבה אנשים שעושים ומתירים את זה. וגם אמרו לי שאם כבר יצאת מהארץ אז זה כבר פחות משנה, האם זה נכון? מקווה שהבנת את השאלה.
תשובה: לענ"ד אם יש תאריך חזרה ברור (כלומר לא נוסעים לחו"ל לשוטט בלי לדעת מתי חוזרים) אז אין בעיה ומותר.
שאלה: הלוויה: לכבוד הרב, סבא של בעלי נפטר אתמול והיום תערך ההלוויה בהר המנוחות. יכול להיות שאני כרגע בתחילתו של הריון שני אך טרם בדקתי ואינני יודעת זאת בודאות, אך קיים סיכוי סביר לכך. האם מותר ללכת לבית קברות בהריון? יש לציין שבהריון הראשון שלי כשכבר ידעתי בודאות שאני בהריון וסבתי ז ל נפטרה לא הלכתי להלוויה מחשש שזהו דבר שאסור. מה עליי לעשות כעת?
תשובה: אין איסור לאישה בהריון להיכנס לבית הקברות. יש מחמירים מכל מיני סיבות שאינן הלכתיות. לכן במקרה שלך שאת בכלל מסופקת בזה ודאי שאין שום בעיה ללכת.
שאלה: פרשת ראה: כבוד הרב, בפרשת ראה מדובר שה יבחר מקום עבור קיום מעשרים, זבחים, עולות איפה היה המקום הזה או היו המקומות האלה לפני בניית בית המקדש ואיפה זה כתוב? והאם עם ישראל קיים באופן כללי את המצוות הללו? ב ובברכת יוחאי
תשובה: לא היה כזה מקום עד שנבחרה ירושלים בתקופת דוד ושמואל.
שאלה: כתבות המעודדות אי-הקפדה על ההלכה: הרב. האם ישנה בעיה בכניסה לאתר המציג את עצמו כמיועד לדתיים, אך באופן שיטתי מפרסם כתבות המעניקות לגיטימציה לערעור המחויבות להלכה, כגון כתבות המסקרות באהדה שליחת מסרונים בשבת, הומוסקסואלים דתיים, ומגורים של רווקים ורווקות דתיים בדירה משותפת?
תשובה: אין בזה בעיה הלכתית כל אחד בחור למה הוא רוצה להיחשף. חלק מהתמודדות עם דעות כאלו הוא להבין מה הם אומרים כדי לדעת להתמודד.
שאלה: צה"ל צדק מוסרי בזמן לחימה.: היי,שאלתי את השאלה ואני רוצה לשמוע את דעתך בנושא,נניח שחמאס יורה טילים מתוך גן ילדים ונמצאים שם ילדים.האם יש לצה"ל צדק מוסרי לפוצץ את גן הילדים הזה למרות שיש שם ילדים?!
תשובה: אם אין דרך אחרת אז חיינו קודמים וודאי שיש צידוק מוסרי.
שאלה: דתי וחילוני: היי,אני בעז"ה עוברת מבית ספר דתי לחילוני ואני עולה לכיתה יא. אז יש לי כמה שאלות שאני מאוד אשמח אם תענה לי : א.בעניין צניעות-אני בחורה דתיה מבית דתי,ויש לי התלבטות קשה מאוד האם להשים מכנסיים או לא ולמה?אם כן מכנסיים אז איזה סוג אני יכולה להשים? ב.בעניין שמירת נגיעה-בבית ספר חילוני יהיה לי מאוד קשה לשמור נגיעה ובכללי אני לא שומרת נגיע אבל יש לי את הגבולות שלי,הבעיה היא שאני מפחדת שזה ישתנה עם הזמן מה לעשות בעניין? ג.תמיד הייתי רגילה שבבית ספר הדתי אני מתפללת ברכות השחר,מכיוון שאני בבית ספר חילוני אז זה כבר לא יהיה,ואין לי זמן להתפלל בבית.מה דעתך בנושא?
תשובה: חבל שאת מכניסה את עצמך לבעיות. א. אם ההתלבטות היא בין מכנסיים לחצאית קצה מעל הברך אז עדיף מכנסיים ע"פ ההלכה יש ללכת עם חצאית שבכל מצב מכסה את הברך. ב. דווקא בבית ספר חילוני עלייך להקפיד על שמירת נגיעה ג. תתפללי בהפסקה הראשונה בבית הספר
שאלה: בשר וחלב דברים חריפים: סכין חלבי חתך בצל על קרש פרווה. מה דין הקרש?
תשובה: תשובה לשאלתך תמצא בקישור המצורף:
שאלה: פרשת שופטים: 1 כתוב אשימה עלי מלך ככל הגוים אשר סביבותי וכך היה עם שמואל אם כן מדוע כעס
תשובה: יש כמה פרושים לעניין. לטעמי הקרוב ביותר לפשט הוא האברבנל שטוען שמלוכה היא דבר שלילי והוא הותר רק בדיעבד בדיוק כמו אשת יפת תואר שאין חובה או מצווה אלא אם יצרנו יתגבר עלינו אז התורה מאפשרת, וזו בדיוק הסיבה שבעס שמואל שנכנעו ליצר של "ככל הגויים". האברבנל משבח את הדמוקרטיה. עצם האמונה של שלנו במשיח מבית דוד והכנסתו לעיקרי האמונה לא מאפשרת לנו להסתפק בפרושו של האברבנל. לדעת הרמב"ן העיתוי של הבקשה היה בעייתי דווקא בימי שמואל שהיה מנהיג מושלם. לדעת הר"ן החטא היה בכך שבקשו מלך לשפוט, ותפקידו של המלך הוא להנהיג לא לשפוט. תפקיד השפיטה הוא בידי מערכת המשפט-סנהדרין.
שאלה: גרעיני ציה: קנינו גרעיני ציה של חברת "תבואות" ללא כשרות. מוצאם של הזרעים במדינות מרכז אמריקה, ובעיקר מקסיקו. השאלה האם ניתן לאכול מוצר זה ללא כשרות אחרי בדיקת חרקים?
תשובה: גרעיני צ יה אינם טעונים הכשר
שאלה: הלוואה בריבית: לפני כשנתיים לקחתי הלוואה בריבית מהבנק עקב מצב כלכלי קשה, האם עשיתי טעות? ואם כן איך אוכל לתקן זאת? (ההלוואה היתה 10000 שח, בכסף הזה טסתי לאומן,החזרתי חובות, ובמשך שנתיים החזרתי את ההלוואה 1500 שח הריבית)
תשובה: כיוון שלבנק מסתמא יש התר עיסקא מותר לעשות זאת. מציע בפעם הבאה לחפש גמ"ח ולחסוך את הריבית.
שאלה: זוגיות: כבוד הרב אני נשואה מזה 6 שנים ויש לי שני ילדים ב"ה. לאחרונה עברתי הפלה (לא מתוכננת), דבר שיצר אצלי משבר רגשי ופיזי לא פשוט. הקושי הגדול ביותר הוא שאין לי תמיכה אמיתית מבעלי. בזמן שהייתי הכי זקוקה לתמיכתו וסיועו, הוא שב במהירות לעבודתו, ונתן לי לחפש לבד סיוע. אין זה מדובר בפעם הראשונה שאני מתקשה לסמוך עליו בעתות משבר. אני לא יודעת מה לעשות ומרגישה שהגעתי לנקודת משבר בזוגיות שלנו. כשאני מדברת איתו על זה, זה לא עוזר והוא אומר שיש לי ציפיות גבוהות מדי ופותר את העניין בזה. ניסיתי פעם טיפול זוגי אך אין לי שיתוף פעולה אמיתי ממנו. אני אובדת עצות.
תשובה: קשה לי להחליט במקומך. הרבה שיקולים עומדים על הפרק ואני לא יודע עד כמה התמונה האוביקטיבית היא כפי שאת מתארת אותה. את צריכה לחשוב האם למען הילדים את מסוגלת לחיות עימו עוד הרבה שנים ללא תמיכה? האם מיצית את הטיפול הזוגי? אולי מטפל אחר יוכל "לנער" את אישך? בהצלחה בהחלטה!
שאלה: הקשר בין השלחן ערוך למפה: אהלן אני רוצה לדעת דוגמאות בהן הרמ"א משנה פסק הלכה של קארו ביחס לחיים באירופה. מחפשת דוגמאות שמחברות ומאחדות את עם ישראל בגולה אני בונה הדרכה לבית הכנסת של קארו בצפת ולא מכירה את השלחן ערוך ואת המפה ומעניין אותי ללמוד
תשובה: ב"ה, הרמ"א לא משנה פסקי הלכה של רבי יוסף קארו אלא כותב מה היה המנהג במחוזותיו, למשל לפי השו"ע - מדליקים בחנוכה רק חנוכיה אחת בבית ואילו הרמ"א כתב שנהגו במדינות אשכנז שכל אחד מבני המשפחה מדליק. אגב, ראוי לקרא למחבר השולחן ערוך בשמו ובתארו הראוי, רבי יוסף קארו או הבית יוסף או השולחן ערוך. הדוגמא שמחברת אל כל ישראל אלו הן הגהות הרמ"א על השולחן ערוך - המפה, הוא יכל לכתוב שולחן ערוך לאשכנזים ואז היו לנו שני ספרי הלכה, הוא נמנע מכך בענונותו, וכתב רק שינוי מנהגים על השולחן ערוך ובכך הפך אותו לספר ההלכה הבסיסי לא רק של הספרדים אלא של כל ישראל, דני ארגמן
שאלה: קמח שנקנה מערבי: ברצוני לדעת כיצד להתנהל עם קמח שנקנה אצל מוסלמים שאינם חייבים במעשר והאם עליי לעשר במקומם? ובאיזה אופן וכמות? מאיה
תשובה: תלוי בהרבה גורמים. בארץ ערבים בדרך כלל לא מגדלים תבואה. ולכן יתכן שהוא יבול של ישראל ויש להפריש תו"מ מספק בלי ברכה וגם לא לתת לא מעשר ראשון ולא מעשר עני. את מעשר השני יש לפדות בלי ברכה יתכן גם כן שהתבואה מיובאת ואם כן יש חשש של "איסור חדש". ולכן ניתן לרכוש רק מאחרי פסח ועד ראש השנה כי בתקופה זו אין חשש חדש.
שאלה: מתוסכל מהחיים: לרב אני סובל כבר שנתיים וחצי מבעיות של חוסר בטחון ותסכול מעצמי והיכולות שלי. אני סובל מחרדה מאוד גדולה לדבר. מאז שאני זוכר את עצמי הייתי תמיד טיפוס ביישן ומופנם, אבל בסה"כ הסתדרתי בחברה ועם המשפחה, אבל לפני שנתיים וחצי כשהייתי תלמיד בכיתה י"א, שזה גיל מאוד של הרבה "פוזות" שהרבה חברה נפתחים ומגלים בו את עצמם ורוצים שיראו אותם, אני פשוט נפלתי. ניסיתי להיפתח לצחוק לדבר, כמו כולם, לשמח את עצמי, לעשות אווירה טובה,אבל הדברים לא כ"כ יצאו. היו מבאסים אותי. הייתי מספר בדיחות או דברים ו"קוטלים" אותי. לא רצו לפגוע בו באופן אישי, אבל אני לקחתי את זה נורא קשה ומאז הבטחון העצמי שלי והשמחה שלי נעלמו. מאז הסיפור הזה גדל והתנפח לממדים מבהילים ואני כבר שנתיים וחצי סוחב את זה- היום אני מתחיל כבר שיעור ב בישיבת הסדר, עוד חצי שנה מתגייס. אין לי אומץ לדבר, אני מפחד לשעמם את מי שנמצא לידי ולהרגיז אותו כי אני לא מצחיק. היחסים שלי עם המשפחה שלי נפגעו מאוד ואני לא מסתדר עם האחים הקטנים שלי. אני לא מתפקד בבית כאח בכור. האחים שלי נורא לא מצחיקים ויש להם דיבור מכביד ומעייף(וזה לא משהו שאני מדמיין בגלל שקשה לי- זה באמת באמת ככה, פשוט בלתי נסבל לשבת ולהקשיב להם.) וכשאני רואה אותם אני כאילו פוגש את עצמי- אני מבין שיכול מאוד להיות שככה גם אני ניראה, אז פשוט אני כמעט לא מסוגל להיות בבית, וההורים נורא כועסים עליי ומאוכזבים ממני, ואסור לי לדבר איתם על זה שקשה לי עם האחים שלי כי אז אני כאילו מפיל עוד בעיות על הבית. בישיבה קצת יותר טוב לי החברה מצויינים ואני יותר מסתדר, אבל גם שם אני כמעט על תקן של עציץ אני נורא מפחד לדבר. ניסיתי לפעמים לדבר ולפעמים הרגשתי שהולך ולפעמים לא, אבל לא היה ברור לי כ"כ מה האמת, איך אני באמת ועוד יותר התערבבתי עם המחשבות שלי. בגלל הבעיה הזאת קשה לי באמת להתקדם מבחינה דתית- אין לי בטחון וכוח הרבה פעמים- לכם קשה לקום לתפילות, להיכנס לשיעורים, לשבת עם חברה, כי אני פשוט נלחץ שאני עם כולם ויש ימים שפשוט בא לי להיעלם. לאחרונה גם קיבלתי "סיבוב" על איך שאני ניראה מבחינה חיצונית- אני לא בדיוק מכוער, אבל יש לי פנים כאלה "לא קשורות" מה שנקרא. הבעה מעצבנת ואני לא ניראה בנאדם מעניין ואפילו ניראה קצת מציק, ילד טוב מעצבן כזה. האחים שלי הקטנים גם ניראים בערך ככה, ואני יודע שסביר מאוד שאני ניראה כמוהם. אז אני פשוט נרגיש תקוע בחיים, לא מצליח לשמוח, להירגע,ללכת בנחת. אני פשוט מבואס מעצמי והזמן טס לי. עוד חצי שנה אני מתגייס,לא יודע מי תריצה בכלל להתחתן עם בחור כמוני, ואין לי כוחות לכולם, אני כמעט מפורק מבפנים. אני אשמח הרב אם תייעץ לי איזה משהו ותציל אותי כי אני ממש מאבד כיוון. וחודש טוב
תשובה: מאוד מצער וכואב לשמוע את הדברים שאתה מעלה, אך דע לך שאתה לא היחיד שסובל מדימוי עצמי נמוך. לדעתי אתה בכיוון הנכון כי אתה מודע לחולשות שלך. מה שאתה צריך לפי הבנתי הוא מאמן אישי (קאוצ ינג) שיעזור לך לצאת מהמצב. דא עקא שזה עולה כסף אבל זה שווה כל שקל. תנסה לברר במרשתת מי טוב בתחום, כמובן תיקח רק בן אדם דתי שיבין את העולם שבו אתה חי. בהצלחה רבה!
שאלה: ליקר: האם כשרות הליקרים של STOKE (יקבי בקרן) היא ברמת מהדרין? מצויין כשרות הרבנות גזר וחת"ס פ"ת?
תשובה: נכון להיום (אלול תשע"ד) כל חומרי הגלם הנמצאים בתוך הליקרים הללו הם ברמת כשרות גבוהה ביותר
שאלה: עבודה בשבת: בעלי שוקל לקבל תפקיד בעבודה אשר בשעת הצורך (מקרי חירום בלבד) יצטרך להגיע לעבודה בשבת. העבודה היא בטחון בתחום הסלולר. האם מותר?
תשובה: אם מדובר בתפקיד הקשור לבטחון המדינה אז זה מותר ככל תפקיד בטחוני. כדאי להתייעץ עם רב באופן פרטני כיצד למעט בחילול שבת במקרה שחייבים להגיע לעבודה.
שאלה: עקרון הסיבתיות מול בחירה חופשית ומול עמידה לדין: ידוע שכל דבר וכל מעשה מושפע ממשהו לדוגמה אם בעטתי כדור וזה נפל על אדם והוא נפגע זה בגלל שזרקתי את הכדור בזווית X והרוח הגיע מכיוון y והבן אדם היה במקום Z וכולם היו במקומות האלה כי הם הושפעו או נגררו ממאורע קודם אז נמצא שכל דבר מושפע מדבר אחר או ממאורע קדום אז כיצד ניתן לומר שהקב"ה ישפוט אותנו כי הרי כל מעשנו מושפעים מדברים אחרים אם אני התגברתי על עברה זה מכיוון שהושפעתי מדבר כלשהו (לדוגמה הושפעתי מספר שקראתי או אמרו לי משהו על זה וזה אפחיד אותי וכו) ואם בחרתי לעשות דבר מסוים זה כי הושפעתי מדבר אחר שגרם לי לעשות את זה אז א: איך יש בחירה חופשית אם כל מעשנו מושפעים מארוע קדום? ב: כיצד הקב"ה שופט אותנו אם כל מעשנו מושפעים מארוע קודם? מראש
תשובה: אני מציע שנסמוך עליו שהוא משקלל את כל הנתונים שכתבת ושופט בהתאם. חלק גדול מהנתונים האדם יודע מראש ומשתמש בהם.
שאלה: עקרון הסיבתיות מול בחירה חופשית ומול עמידה לדין: ידוע שכל דבר וכל מעשה מושפע ממשהו לדוגמה אם בעטתי כדור וזה נפל על אדם והוא נפגע זה בגלל שזרקתי את הכדור בזווית X והרוח הגיע מכיוון y והבן אדם היה במקום Z וכולם היו במקומות האלה כי הם הושפעו או נגררו ממאורע קודם אז נמצא שכל דבר מושפע מדבר אחר או ממאורע קדום אז כיצד ניתן לומר שהקב"ה ישפוט אותנו כי הרי כל מעשנו מושפעים מדברים אחרים אם אני התגברתי על עברה זה מכיוון שהושפעתי מדבר כלשהו (לדוגמה הושפעתי מספר שקראתי או אמרו לי משהו על זה וזה אפחיד אותי וכו) ואם בחרתי לעשות דבר מסוים זה כי הושפעתי מדבר אחר שגרם לי לעשות את זה אז א: איך יש בחירה חופשית אם כל מעשנו מושפעים מארוע קדום? ב: כיצד הקב"ה שופט אותנו אם כל מעשנו מושפעים מארוע קודם? מראש
תשובה: ב"ה, זה מה שהתורה מלמדת בפרשה הקודמת, פרשת ראה, ה  נותן לנו את החיים ואת המות - ובחרת בחיים, לאדם יש בחירה חופשית, הוא לא מכונה שמושפעת באופן מוחלט מכל מיני אירועים, וגם מה שמושפע - יש לאדם בחירה חופשית. ובכלל אדם נולד עם נטיות מסוימות, למשל כעס, וכי הוא פטור מלעבוד על עצמו ולהסיר את מידת הכעס? דני ארגמן
שאלה: צבא ויהדות: אני בחור מתחזק ורציתי לשאול איך הדתיים משרתים בצבא הרי הפקודות בצבא מתנגדים לא פעם להלכה ובפרט בשירותהקרבי א במצבים שאין בהם פיקוח נפש כגון אימונים וכדומה וברצוני באמת לדעת אם אפשר ביחידה קרבית טובה או לצאת לקורס טיס ולשמור על אורח חיים דתי מבלי לרדתבוחניותכגון 3 תפילות ביום אוכל כשר שמירת שבת אשמח אם תפרט לי בהרחבה כי אני רוצה מאוד להתגיס וזה מה שמונע ממני
תשובה: זה פשוט לא נכון. פקודות מטכ"ל הן מאוד ברורות שאסור למפקד להורות לחייל לחלל שבת לצורך לא מבצעי. נכון שלעיתים יש בעיה עם הגבולות אך ככלל אין סתירה בין פקודות הצבא לחיי הלכה. אם יש בעיה מקומית אפשר תמיד לפתור אותה ברוח טובה אם חושבים עליה מראש ולא מחכים לדקה האחרונה כאשר נוצרת הסיטואציה הבעייתית. בצבא יש חובת שמירת כשרות ורמת הכשרות גבוהה לאין ערוך מרמת הכשרות הציבורית מחוץ לצבא. יש פקודות מטכ"ל המחייבות לתת לחייל הדתי זמן מתאים לכל תפילה. בני כרגע בטירונות והוא צוחק שהמפקד שלו לוקח אחריות על התפילות שלו וכל פעם בא לברר האם כבר התפלל את התפילה שצריך.
שאלה: ירידה רוחנית גדולה - תעזור לי הרב בבקשה!: הרב!! אני חייב לפרוק לפנייך משהו וממש מצפה לעזרה ממך. לפני כמה ימים חזרתי בתאילנד והמצב הרוחני שלי שמה ירד לחלוטין - אני לא יודע מה קורה לי! רגע אחד אני מאמין שהקב"ה קיים ורגע אחד לא (ח"ו) רגע אחד אני אפילו האמנתי שהעבודה זרה של תאילנד קיימת (לא האמנתי על עצמי.) לפני שנסעתי לחו"ל היית היהודי רגיל הייתי עושה את המצוות בהתלהבות ותמיד יודע שה קיים וכו. עכשיו אני לא מרגיש שום התלהבות - אני כבר לא כל-כך רוצה ללכת להתפלל ואני כל היום רואה סדרות - לא מרגיש שום חיבור לקב"ה אני מדוכדך כל היום- אפילו שבתאילנד ממש הקפדתי על כשרות והייתי מהמחמירים וממש השתדלתי לא להיכנס למקדשים ולא לחטוא, וכל יום הנחתי תפילין וייחלתי כבר להגיע לארת כי חשבתי שזה הטומאה של חו"ל - אבל כשהגעתי לא הרגשתי שום שינוי!! ולמרות הירידה אני התפללתי ואני ממשיך כל יום לנסות להתכוון בתפילה שה, יחזיר לי את האמונה ואני מנסה לפשפש במעשי למצוא איפה יכול להיות אני נופל- אני חושב שזה בגלל שאני עושה את המצוות ביהדות כי אני רוצה להתכוון לה אלא כדי שיאמרו לי "צדיק, שכוייח" וכאלה ואני משתדל לא להיות גאוותן אבל אני כבר ממש עובד עצות ולפעמים נכנסות לי תמונות לראש שאני אמור להורים שלי שאני אתאסיט ואני ממש מתחיל לבכות לקב"ה אבל אני מרגיש שהוא לא עונה. אני מצטער על הכתיבה המרושלת אבל אני כבר לא יודע מה לעשות!! אני מקווה לתשובה מעוליה ושבעזרת ה, אני יחזור להאמין בה, אחד ויבוא המשיח!!
תשובה: ראשית, דבריך מאד מרגשים, והם גם מהווים את הפתח לפתרון. היום ג  אלול, יום פטירתו של הרב קוק, והוא כותב בספרו המופלא "אורות התשובה", כי הייסורים והכאב של התשובה, הם עצמם עדים ופתח לפתרון, מכיוון שאדם שאינו מרגיש ואינו כואב, סימן שכבר לא אכפת לו ממצבו, ויהיה קשה מאד להביאו למצב חיובי. אין נוסחת פלאים לפתרון מהיר, וצריך אמונה בדרך, אמונה בעצמך, ותקווה לעתיד מתוקן. עם זאת, כדאי שתעשה מספר דברים: ראשית, ללמוד ספרים המדברים אליך, ספרי אמונה ומוסר. שנית, ללכת ללמוד קצת בישיבה שתתאים למצבך. אם אתה באיזור המרכז (וגם אם לא), נראה שישיבת רמת גן, יכולה לעזור להרגשותיך, ולהעלותך על דרך חיובית. ברכה והצלחה, והעיקר לא להתייאש כלל.
שאלה: זמן הגאולה:, רציתי לשאול שאלה שהיא נמצאת לי הרבה זמן בראש ולא יוצאת לי מהראש. חזרתי בתשובה ואני הולכת בצניעות ואני שומרת שבת ברוך ד, אבל, מי אמר שאני ינצל במלחמת גוג ומגוג? אולי אני לא אזכה לראות את המשיח ואת ביניין בית המקדש?
תשובה: ב"ה, אף אחד לא הבטיח לנו באופן אישי כלום, אבל עם ישראל בכללו יזכה לבנין בית המקדש. בנתיים אנחנו זוכים לדברים רבים שבמשך הדורות רק חלמו עליהם, יש קיבוץ גלויות יש בנין הארץ, יש כלכלה טובה יש צבא ב"ה. צריך לשמוח מאוד בכל מה שיש. דני ארגמן
שאלה: זוגיות שהתפספסה וכישוף: כבוד הרב הכרתי מישהו והרגשתי שזה זה ופתאום הוא חתך עליי ללא סיבה. פניתי למתקשרת שאמרה לי המון דברים נכונים ושמות והיא אמרה כי בת זוגו הקודמת ביצעה עליו כישוף וכי הוא בעצם הגורל שלי וזה עוצר בעדנו. מה עושים במצב כזה? האם להאמין לה? כי כל מה שאמרה הוא נכון. ואיך מסירים כישוף?? מראש.
תשובה: אני לא מאמין בכישופים - אם את רוצה לטפל בכישוף תבקשי עזרה מהמתקשרת הנ"ל. אני מאמין בהשתדלות ותפילה. השתדלות: תפני אל הבחור הנ"ל באופן ישיר או באמצעות חבר ה משותף. תבקשי לדעת מדוע הוא נפרד ממך ומתוך כך תנסי לשכנע אותו שאתם כן מתאימים. במקביל תפני לבקש עזרה משמים: בתשובה ותפילה וצדקה. בהצלחה!!!
שאלה: חו  ל: בעז ה אני רוצה לטוס לחול לטיול כאני אהיה גדולה 1.האם מותר לי לקנות פירות שם ולאכול כמו שאני אוכלת בארץ? 2.אם הפרי לא מוכר לי האם עדין מותר לי לאכול אותופרי שלא אוכלים בארץ? 3.אם אחד מהאנשים שמה נגע בפרי והוא גוי האם עדין מותר לי לאכול מהפרי? 4.אם זה חברה מפורסמת כגון קוקהקלה.האם מותר לי לשתות לאכול?
תשובה: השאלה מה מותר לאכול בחו"ל היא רחבה ומורכבת מאוד. כתבתי בגוגל "לאכול בחול" ותקבלי הרבה קישורים בנושא. לדוגמא
שאלה: חתונה לחבר בתקופת אבל: אני נמצא כעת באבלות על אבי שנפטר, בתוך תקופת י"ב חודש. בשבוע הבא חבר טוב שלי מתחתן. האם יש מקום להקל ולהיות נוכח בחלקים מהחתונה? בחופה? בחלקים אחרים? בנוסף, החבר מעוניין שאהיה עד מתחת לחופה, האם הדבר אפשרי? מראש!
תשובה: אתה יכול לבוא לחופה אך לא להישאר לסעודה וגם לא להיות במזנון שלפני. לגבי להיות עד כיוון שיש אחרים שיכולים להיות, אל תהיה עד.
שאלה: שאלה: 1.מדוע ה סופר שוב פעם את עמ י בתחילת ספר שמות הרי נספרו בסוף ספר בראשית. מהי מטרת הספירה הנוספת? 2.מהי הסיבה שפרעה רוצה להרוג את הזכרים(אם אפשר לפי הפשט,הדרש).
תשובה: 1. ה  לא סופר שוב. התורה מזכירה שוב את המספר. יש לכך כמה פרושים בפשט. הקרוב ללבי הוא פרושו של הרשב"ם מפני שרוצה לפרש ולומר ובני ישראל פרו וישרצו וגו, הוצרך לכפול ולומר, בביאתם למצרים לא היו אלא שבעים, ואחר מות הדור ההוא פרו וישרצו, ויקם מלך חדש ונתחכם עליהם למעטם ולא הועיל לו: 2.בעולם הקדום הלאום העם עבר דרך הבנים. לנשים אין עם. עם מי שהם מתחתנות זה העם שלהן, שהרי האישה תמיד הלכה לגור עם משפחת חמולת בעלה. ולכן אין צורך להשמיד את הנקבות, אלא רק את הזכרים. (זה בולט בבני יעקב ושכם בן חמור- את בנותינו ניתן להם ואת בנותיהם ניקח לנו)